Paga ugwali għal xogħol ugwali - l-UE qed tassigura pagi u kundizzjonijiet ġusti għal ħaddiema stazzjonati Fil-11 ta' April 2018, l-ambaxxaturi tal-UE approvaw it-test ta' kompromess innegozjat mal-Parlament Ewropew rigward ir-reviżjoni tad-direttiva dwar l-istazzjonar ta' ħaddiema. L-adozzjoni finali tad-direttiva ser isseħħ fi stadju aktar tard, ladarba tkun approvata l-leġislazzjoni fil-Parlament. Bil-ftehim tal-lum, l-UE qed tattwa l-prinċipju importanti ta' paga ugwali għal xogħol ugwali, biex b'hekk ikun żgurat li l-ħaddiema kollha jiġu trattati ġustament fl-Unjoni kollha. Il-ħaddiema lokali jew dawk stazzjonati li jagħmlu l-istess xogħol fl-istess post ser ikollhom l-istess kondizzjonijiet ta' xogħol u ta' paga. Il-ftehim hu wkoll ġust u bbilanċjat peress li jgħin biex jippreserva l-provvediment liberu ta' servizzi. Biser Petkov, Ministru għax-Xogħol u l-Politika Soċjali tal-Bulgarija u President tal-Kunsill L-għan tad-direttiva riveduta hu li tiffaċilita l-provvediment transnazzjonali ta' servizzi filwaqt li tassigura kompetizzjoni ġusta u rispett għad-drittijiet ta' dawk il-ħaddiema li huma impjegati fi stat membru wieħed u li mbagħad jintbagħtu jaħdmu temporanjament f'ieħor minn min iħaddimhom (ħaddiema stazzjonati). B'mod aktar speċifiku, l-għan tad-direttiva hu li tassigura pagi ġusti u kundizzjonijiet ugwali bejn kumpanija lokali u ta' stazzjonar fil-pajjiż ospitanti filwaqt li jinżamm il-prinċipju tal-moviment liberu ta' servizzi. Id-direttiva, b'mod partikolari, tagħmel provvediment għal dan li ġej: emunerazzjoni tkun tapplika mill-ewwel jum tal-istazzjonar, biex b'hekk il-ħaddiema stazzjonati ser jibbenefikaw mill-istess regoli dwar ir-remunerazzjoni bħall-ħaddiema lokali tal-istat membru ospitanti. Ir-regoli dwar l- huma wkoll iċċarati. Jiġi introdott il-kunċett ta' tazzjonar fit-tul . Dan ifisser li ħaddiem jitqies li jkun stazzjonat fit-tul wara 12-il xahar (bil-possibbiltà ta' estensjoni ta' 6 xhur soġġett għal notifika ġġustifikata mill-fornitur tas-servizz). Wara dan il-perjodu, il-ħaddiem stazzjonat ser ikun soġġett għal kważi l-aspetti kollha tal-liġi tax-xogħol tal-pajjiż ospitanti. Jiżdied l-għadd ta' ftehimiet kollettivi potenzjali li jistgħu japplikaw fi stati membri li għandhom sistema ta' dikjarazzjoni ta' ftehimiet kollettivi jew għotjiet ta' arbitraġġ applikabbli b'mod universali. Il-ftehimiet kollettivi jistgħu jiġu applikati għal ħaddiema stazzjonati mhux biss fis-settur tal-kostruzzjoni, kif inhu bħalissa, iżda fis-setturi u fergħat kollha. Aġenziji ta' xogħol temporanju jridu jiggarantixxu lill-ħaddiema stazzjonati l-istess termini u kundizzjonijiet li japplikaw għal ħaddiema temporanji ingaġġati fl-istat membru fejn titwettaq il-ħidma. Tissaħħaħ il-kooperazzjoni dwar il-frodi u l-abbuż fil-kuntest tal-istazzjonar. Għas-settur tat- trasport internazzjonali bit-triq id-dispożizzjonijiet ta' din id-direttiva ser japplikaw mid-data tad-dħul fis-seħħ tal-leġislazzjoni speċifika għas-settur li ġejja. L-iskadenza għat traspożizzjoni u d-data tal- applikazzjoni ser tkun sentejn wara d-dħul fis-seħħ tad-direttiva. Kuntest Ir-reviżjoni tad-direttiva tal-1996 tnediet bl-għan li l-leġislazzjoni tiġi adattata għal kundizzjonijiet ekonomiċi u tas-suq tax-xogħol ġodda. Hi tiffoka fuq dawk il-kwistjonijiet koperti mill-qafas regolatorju tal-UE stabbilit mid-direttiva oriġinali tal-1996. Id-direttiva riveduta dwar l-istazzjonar tal-ħaddiema u d-direttiva dwar l-infurzar għaldaqstant jikkomplementaw u jirrinfurzaw lill-xulxin. Proposta tal-Kummissjoni Direttiva tal-1996